JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Kaks kõrgetasemelist riigivisiiti Iisraelis
USA rahualgatus siirdub järgmisse aastasse
Haruldane arheoloogiline leid templi piirkonnas
Iisraeli Õhujõud said nädala eest oodatud abiväge,
kui USAst saabus kaks uut,
nn 5. põlvkonna F-35 Adir nähtamatut hävitajat.
Need maandusid BeerShevast lõunas asuvasse Õhujõudude Nevatimi baasi.
Lisaks olemasolevatele on Iisraeli Õhujõud tellinud veel 15
Lockheed-Martini toodetud radarile nähtamatut lennukit,
nii et kui kogu tellimus kohale jõuab, saab neid kokku 75 tükki.
Iisrael on ainus Lähis- ja Kesk-Ida riik,
kes neid ülimodernseid hävitajaid kasutab.
Iraani Revolutsioonikaarti õhukaitse juht
brigaadikindral Amir Ali Hajizadeh ähvardas raketirünnakutega
USA baase nii Pärasia lahe maades kui Afganistanis.
"Need on kõik meie rakettide ulatuses
ja kui USA Iraani vastu operatsioone teeb, hävitame baasid.
Ka nende lennukakandjad on meie rakettide tegevusraadiuses,"
ähvardas Hajizadeh.
USA 6. laevastiku lennukikandja Harry S. Truman
asub reidil Vahemere idaosas ning nii sealt kui Qatarist ja ÜAEst
on tehtud õhurünnakuid Iraani baaside vastu Süürias.
Ähvardustest hoolimata
pole USA lennukite pihta ühtki raketti tulistatud,
kuigi baase kaitsevad Venemaa poolt sinna toimetatud
S-300 õhutõrjeraketid.
USA kaitseministeeriumi esindaja ütles Pentagonis,
et kui Iraan püüab saata Süüriasse uusi relvi või ehitada sinna uusi baase,
hävitatakse need kõik.
Iisraelis jälgitakse hoolega Rootsi valitsuskõnelusi.
Nagu teada, tunnustas Rootsi eelmine valitsus
peaminister Stefan Löfveni juhtimisel nelja aasta eest ametisse astudes
esimese päevakorrapunktina Palestiina riiki.
Nüüd püüab Löfven taas valitsust moodustada.
Ka riigi eelmist välisministrit Margot Wallströmi
tuntakse ülimalt Palestiina-meelsena ja samas tugevalt Iisraeli-vastasena.
Iisraelis loodetakse siiski suhete normaliseerumist,
juhul kui kumbki mainitud poliitikuist või nende parteidest
valitsuses ei osale.
Tšehhi Vabariigi president Milos Zeman
käis möödunud nädalal Iisraelis.
Ta kohtus nii oma Iisraeli kolleegi Reuven Rivlini
kui peaminister Benjamin Netanyahuga.
Vestlustel tutvustas Zeman oma uut mõtet
ühe riigi mudeli kohta kahele rahvale.
Tema sõnul võib see olla lahendus aastakümneid kestnud tülile.
Zeman avas samas Jeruusalemmas Tšehhi Vabariigi uue kultuurikeskuse
ja külastas ka Iisraeli parlamenti Knessetit.
Kõnes parlamendile uuendas Zeman oma lubadust kolida riigi saatkond
Tel Avivist Jeruusalemma võimalikult kiiresti.
Vaid mõni päev varem käis Iisraelis
ka Tšehhi Vabariigi peaminister Tomas Petricek.
Esimese asjana külastas ta Nutumüüri Jeruusalemma vanalinnas
koos Iisraeli Tšehhi suursaadiku Daniel Meroniga.
Mõlemad Tšehhi Vabariigi esipoliitikud
mõistsid karmilt hukka Hamasi raketirünnakud Iisraeli
ja nimetasid Hamasi samas terrorirühmituseks,
mis ei saa sellistes tingimustes kunagi läbirääkimiste osapooleks olla.
Palestiina omavalitsuse ametlik leht Al Quds ehk Jeruusalemm
avaldas mõne päeva eest uudise,
mille järgi USA presidendi tulevase rahualgatuse
ehk nn sajandi tehingu avalikustamine siirdub 2019. a veebruari.
Algselt taheti algatus avaldada enne jõule,
kuid president Trumpi kantselei teatel
johtus edasilükkamine Iisraelis süvenenud valitsuspingetest
ja võimalikest erakorralistest valimistest.
Iisraeli valitsuse justiitsminister, Juudi Kodu pareid esindav A. Shaked
tõdes Jerusalem Posti korraldatud diplomaatilisel konverentsil,
et mis tahes rahualgatuse esitamine antud olukorras on vaid ajaraiskamine.
"Lõhe Iisraeli ja palestiinlaste vahel on hetkel liiga suur,
et pooli ühise kõnelustelaua taha tuua,
rääkimata läbirääkimistest millegi üle,
mis ei hõlmaks Jeruusalemma,"
ütles Iisraeli justiitsminister Ayelet Shaked.
Kesk-Aafrikas asuva Tšaadi Vabariigi president Idriss Deby
tegi möödunud nädalal 2-päevase riigivisiidi Iisraeli.
Ta sai kutse peaminister Netanyahult.
Visiit on esimene pärast 46-aastast pausi,
kui katkestati diplomaatilised suhted.
President Deby otsis Iisraelilt abi Tšaadis möllavate
islamiäärmuslaste terrorirühmituste vaoshoidmiseks.
President Deby sõnul
tegutseb Tšaadis kaks islamistliku äärmusrühmitust -
al-Qaeda ja ISIS, kes püüavad koos Nigeerias baseeruva Boko Haramiga
Tšaadi valitsust kukutada.
Ligi kaks kolmandikku tšaadlastest on usult moslemid,
kristlasi on riigi 10-miljonilisest rahvastikust ca neljandik.
Neid kiusatakse ka regulaarselt taga.
Visiidi lõpul sai peaminister Netanyahu omakorda kutse Tšaadi külastada.
Kuupäeva pole veel avalikustatud,
kuid siis kavatsetakse taastada diplomaatilised suhted.
Palestiinlaste rühmitused
mõistsid moslemist presidendi Deby Iisraeli-visiidi jõuliselt hukka.
Hamasi väitel on selline vennastumine sionistidega
kui noahoop palestiinlaste selga.
Jeruusalemma templiväljaku arheoloogilistel kaevamistel
leiti ülimalt haruldane ese, otse Saalomoni templi aegadest.
Tegu on väikese pitserdatud kiviga, mida kasutati raskusena kaalukausil,
et määrata templiväljaku külastaja templimaks.
See leiti edelamüüri nurgalt
nn Robinsoni kaare juures tehtavate kaevetööde käigus.
Toona ei kasutatud veel erilist pooleseeklist templimaksumünti,
vaid külastaja pidi maksma summa hõbedas,
milleks kaalukaussi vajati pitserdatud kaalupommi ehk beka'd,
mida mainib ka Vana Testament.
Juba toona pidi iga 20-aastane mees
maksma templi piirkonda külastades beka kaalule vastava koguse hõbedat.
Komme on taastatud ka tänapäeval, sest Kolmanda templi jaoks
on kavandatud vastav poole-seekline templimünt.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Soovime teile toimetuse poolt kaunist advendiaega.
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee